wannaphong/clean_thaiwikipedia huggingface dataset:
# เอสทีเอส-129
STS-129 เป็นภาจกิจกระสวยอวกาศของนาซ่าในสถานีอวกาศนานาชาติ เริ่มต้นในวันที่ 16 พฤศจิกายน ค.ศ. 2009 ในเวลา 14:28  EST และลงจอดในวันที่ 27 พฤศจิกายน ค.ศ. 2009 ในเวลา 09:44 EST บนรันเวย์ที่ 33 ในสถานที่จอดกระสวยศูนย์อวกาศเคนเนดี

STS-129 ได้มุ่งเน้นระยะส่วนประกอบสำรองนอกสถานี เที่ยวบิน 11 วันรวมเดินในอวกาศ 3 วัน อ่าวแน่ะดำเนินการสองขนาดใหญ่ ExPRESS Logistics Carrier ได้แก่ วัดการหมุนสำรอง 2 เครื่องมือ ถังไนโตรเจน 2 ชุด เครื่องสูบน้ำ 2 โมดูล ประกอบด้วยถังแอมโมเนีย การเสร็จสิ้นปฏิบัติภารกิจกระสวยอวกาศนี้เหลือหกเที่ยวบินที่เหลืออยู่จนถึงเสร็จสิ้นโครงการกระสวยอวกาศหลังจาก STS-135 ได้รับการอนุมัติในเดือนกุมภาพันธ์ ค.ศ. 2011NASA managers insist STS-135 will fly – Payload options under assessment | NASASpaceFlight.comSTS-134 Mission Status
# ธนาธร โล่ห์สุนทร
ธนาธร โล่ห์สุนทร (เกิด 17 มกราคม พ.ศ. 2519)  เป็นสมาชิกสภาผู้แทนราษฎรจังหวัดลำปาง สังกัดพรรคเพื่อไทย บุตรชายไพโรจน์ โล่ห์สุนทร อดีตรัฐมนตรีช่วยว่าการกระทรวงมหาดไทย

 ประวัติ 
ธนาธร เกิดเมื่อวันที่ 17 มกราคม พ.ศ. 2519 เป็นบุตรนายไพโรจน์ นางรำไพ โล่ห์สุนทร มีพี่น้องรวม 5 คน คือ ตวงรัตน์, กิตติกร, ศรินทร, ณฐาพร และธนาธร ด้านครอบครัวสมรสกับนางสาวรภัสสรณ์ นิยะโมสถ สส.ลำปาง พรรคประชาชน เมื่อวันที่ 5 มกราคม พ.ศ. 2568หวานฉ่ำ สส.เพื่อไทย เปิดอุปสรรครักข้ามขั้ว สส.ประชาชน กลางวิวาห์ ได้ผูกรักเพราะสนามเลือกตั้ง

สำเร็จการศึกษาชั้นมัธยมศึกษา จากโรงเรียนเซนต์คาเบรียล ระดับปริญญาตรี สาขาเศรษฐศาสตร์ จากจุฬาลงกรณ์มหาวิทยาลัย ระดับปริญญาจนสำเร็จการศึกษาปริญญาโท สาขาการเมืองเปรียบเทียบ จากมหาวิทยาลัยนอตทิงแฮมธนาธร โล่ห์สุนทรจากเว็บไซต์ รัฐสภา

 การทำงาน 
ธนาธร เข้าสู่งานการเมืองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้ลงสมัครรับเลือกตั้งสมาชิกสภาผู้แทนราษฎรจังหวัดลำปาง สังกัดพรรคพลังประชาชน และมีส่วนสนับสนุนสมโภช สายเทพ ลงสมัครรับเลือกตั้งซ่อมแทนกิตติกร โล่ห์สุนทร

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ลงสมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 89ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ แต่ไม่ได้รับเลือกตั้ง ต่อมาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงการคลัง

 สมาชิกสภาผู้แทนราษฎร 
ธนาธร โล่ห์สุนทร ได้รับการเลือกตั้งเป็นสมาชิกสภาผู้แทนราษฎร 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดลำปาง สังกัดพรรคพลังประชาชน → พรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดลำปาง สังกัดพรรคเพื่อไทย

 คดีความ 
วันที่ 21 มิถุนายน พ.ศ. 2559 ศาลฎีกาแผนกคดีอาญานักการเมืองตัดสินจำคุก 3 เดือน และปรับ 12,000 บาท ไม่ปรากฏว่า ผู้คัดค้านได้รับโทษจำคุกมาก่อน โทษจำคุกให้รอการลงโทษไว้มีกำหนด 1 ปีhttp://www.ratchakitcha.soc.go.th/DATA/PDF/2560/A/027/55.PDFห้ามมิให้นายธนาธร ดำรงตำแหน่งทางการเมืองหรือดำรงตำแหน่งใดในพรรคการเมืองเป็นเวลาห้าปี นับแต่วันที่ 27 ตุลาคม พ.ศ. 2555

วันที่ 11 เมษายน พ.ศ. 2560 ศาลฎีกาแผนกคดีอาญานักการเมืองตัดสินจำคุก 3 เดือน ปรับ 12,000 บาท และลงโทษให้ไม่สามารถดำรงตำแหน่งทางการเมือง 5 ปี โดยโทษจำคุกให้รอลงอาญา ฐานจงใจไม่ยื่นบัญชีแสดงรายการทรัพย์สิน และหนี้สินและเอกสารประกอบต่อผู้ร้องภายในเวลาที่กฎหมายกำหนดกรณีเข้ารับตำแหน่ง กรณีพ้นจากตำแหน่งและกรณีพ้นจากตำแหน่งมาแล้วเป็นเวลาหนึ่งปีศาลฎีกาฯ ฟัน 'เลขาฯ รมช.คลัง' จงใจซุกบัญชีฯ 3 ครั้ง จำคุก 3 เดือน รอลงโทษ http://www.ratchakitcha.soc.go.th/DATA/PDF/2560/A/071/36.PDF

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๔, ๑๓ สิงหาคม ๒๕๖๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔, เล่ม ๑๒๘ ตอนที่ ๒๔ ข หน้า ๓๙, ๒ ธันวาคม ๒๕๕๔
# การลงประชามติอธิปไตยหมู่เกาะฟอล์กแลนด์ พ.ศ. 2556
การลงประชามติว่าด้วยสถานภาพทางการเมือง จัดขึ้นในหมู่เกาะฟอล์กแลนด์ ระหว่างวันที่ 10-11 มีนาคม 2556 ชาวหมู่เกาะฟอล์กแลนด์ถูกถามว่า สนับสนุนการต่อสถานภาพเป็นดินแดนโพ้นทะเลของสหราชอาณาจักรหรือไม่ จากการที่อาร์เจนตินาเรียกร้องให้เจรจาเรื่องอธิปไตยของหมู่เกาะดังกล่าว

หากชาวหมู่เกาะปฏิเสธการต่อสถานภาพปัจจุบันของเขา อาจมีการลงประชามติครั้งที่สองว่าด้วยทางเลือกที่เป็นไปได้ ผลปรากฏว่า มีผู้มาลงคะแนน 91% ในจำนวนนี้ 99.8% ออกเสียงคงเป็นดินแดนของอังกฤษต่อไป โดยมีเสียงคัดค้านเพียงสามเสียงFalklands referendum: Voters choose to remain UK territory BBC News, 12 March 2013 แบรด สมิธ ผู้นำกลุ่มสังเกตการณ์นานาชาติ ประกาศว่า การลงประชามติดังกล่าวเสรีและเป็นธรรม ตลอดจนดำเนินการตามมาตรฐานและกฎหมายระหว่างประเทศ แต่คำกล่าวนี้ไม่มีความเกี่ยวข้องเนื่องจากสหประชาชาติไม่รับรองการลงประชามติเนื่องจากไม่ได้จัดหรือดำเนินการภายใต้การอุปถัมภ์ของสหประชาชาติแต่จัดโดยสหราชอาณาจักรฝ่ายเดียวซึ่งละเมิดมติสมัชชาใหญ่แห่งสหประชาชาติ A/RES/31/49 ย่อหน้า 4 ที่ระบุว่า:

 ผลการลงประชามติ
# เซกเตอร์วงกลม
เซกเตอร์แบบวงกลม (circular sector) หรือ เซกเตอร์วงกลม (circle sector) คือ ส่วนของแผ่นดิสก์ที่ล้อมรอบด้วยรัศมีทั้งสองและส่วนโค้งของวงกลม, เมื่อพื้นที่ขนาดเล็กเรียกว่าเป็นเซกเตอร์รอง (minor sector) และพื้นที่ขนาดใหญ่เป็นเซกเตอร์หลัก (major sector) ในแผนภาพ θ คือ มุมที่จุดศูนย์กลางมีหน่วยเป็น เรเดียน, r คือ รัศมีของวงกลมและ L คือความยาวส่วนโค้งย่อยของเซกเตอร์

เซกเตอร์ที่ประกอบด้วยมุมที่จุดศูนย์กลางที่มีขนาด 180 ° เรียกว่าเป็นรูปครึ่งวงกลม เซกเตอร์ที่ประกอบด้วยมุมที่จุดศูนย์กลางอื่น ๆ บางครั้งก็จะเรียกชื่อที่พิเศษออกไป เหล่านี้รวมถึงควอแดรนต์ (quadrants) (90 °), เซกซ์แทนท์ (sextants) (60 °) และ ออกแทนต์ (octants) (45 °)

 พื้นที่ 
พื้นที่ทั้งหมดของวงกลมคือ  พื้นที่เซกเตอร์สามารถหาได้โดยการคูณพื้นที่ของวงกลมโดยอัตราส่วนของมุมและ  (เพราะพื้นที่เซกเตอร์เป็นสัดส่วนกับมุมและ  คือมุมสำหรับตลอดทั้งวงกลม):

พื้นที่ของเซกเตอร์ในแง่ของ   สามารถหาได้โดยการคูณพื้นที่โดยรวมทั้งหมด  ด้วยอัตราส่วนโดยรวมของ  กับเส้นรอบวงโดยรวม 

อีกวิธีหนึ่งคือการพิจารณาพื้นที่นี้อันเป็นผลมาจากอินทิกรัลดังต่อไปนี้:

การแปลงมุมศูนย์กลางให้กลายเป็นองศา ทำได้โดย

เส้นรอบรูป 

ความยาวของเส้นรอบรูปของเซกเตอร์คือผลรวมของความยาวส่วนโค้งและรัศมีทั้งสอง:

เมื่อ θ เป็นเรเดียน
# มิณทร์ ยงสุวิมล
นายแพทย์ มิณทร์ ยงสุวิมล (เกิด 8 เมษายน พ.ศ. 2542) ชื่อเล่น มิณทร์ เป็นนักร้องและแพทย์ชาวไทย มีชื่อเสียงจากการชนะการประกวดร้องเพลงในรายการ เดอะเทรนเนอร์ ปั้นฝันสนั่นเวที ปี 2 เป็นรายการเรียลลิตี้โชว์สำหรับเด็ก เริ่มจัดในปี พ.ศ. 2553 ออกอากาศทางโมเดิร์นไนน์ทีวี โดยให้เด็ก ๆ วัย 9-11 ปี เข้าฝึกฝนการร้องเพลงกับดาราผู้ฝึกสอน โดยจะมีโจทย์เพลงให้ในแต่ละสัปดาห์ส่องประวัติ มิณทร์ ยงสุวิมล และได้รับรางวัลชนะเลิศอันดับที่ 1 ของรายการ จากการโหวตของคนดู 

 ประวัติ 
มิณทร์เคยศึกษาชั้นมัธยมที่โรงเรียนประชาคมนานาชาติ (International Community School)  และต่อมาได้สอบเทียบวุฒิม.6 เพื่อสอบเข้าคณะแพทย์ โดยสอบติดขณะมีอายุเพียง 16 ปี ปัจจุบันสำเร็จการศึกษาจาก คณะแพทยศาสตร์ศิริราชพยาบาล มหาวิทยาลัยมหิดล และเคยมีผลงานเพลงกับค่ายอาร์เอสมิวสิก และได้ย้ายเข้ามาเป็นศิลปินในสังกัด กามิกาเซ่ ในเครือของอาร์เอส ภายหลังมิณทร์เป็นนักร้องในสังกัด Muzik Move Records โดยได้ปล่อยซิงเกิลเพลง I'm So Sorry เมื่อวันที่ 6 สิงหาคม พ.ศ. 2563

 ผลงาน 
 รายละเอียดอัลบั้ม รายชื่อเพลง  ซิงเกิล
 ชื่ออัลบั้ม MIN
 ปี: 2554-2555
 สังกัด: RS Music CONNECT Feat. P.O.I 
 เพื่อนใหม่ที่ไม่สนิท 
 เธอเหนื่อยมั้ย
 คิดถึงได้ไหม
 รายละเอียดอัลบั้ม รายชื่อเพลง  ซิงเกิล
 ชื่ออัลบั้ม MR.MIN
 ปี: 2556-2558
 '''สังกัด: Kamikaze รักเกินตัว (Overrated)
 เพื่อนไม่รัก (Just a friend)
 รักแล้วไปไหน (After Love)
 คนแรก Feat. Marc Kamikaze
 รายละเอียดอัลบั้ม รายชื่อเพลง  ซิงเกิลพิเศษ จากรายการ "กามิติดมัน"
 ปี: 2558
 สังกัด: Kamikaze คนแรก Feat. Marc Kamikaze
 รายละเอียดอัลบั้ม รายชื่อเพลง ซิงเกิล
 ปี:2559
 สังกัด: Yes Music Miracle Of Love 
 รายละเอียดอัลบั้ม รายชื่อเพลง ซิงเกิล
 ปี:2563-2564
 สังกัด: Muzik Move Records   I'm So Sorry
  รักแค่ไหน (Goodbye)
  ไม่รักไม่ได้
 รายละเอียดอัลบั้ม รายชื่อเพลง ซิงเกิล
 ปี:2568-ปัจจุบัน
 สังกัด: อิสระ  LYD (Love You Different) Feat.JAYLERR
  รักเท่าไหร่ (Not Enough)
  Toxic
  Stupid Lover
  Make You Mine

 คอนเสิร์ต 
 ชื่อคอนเสิร์ต วันที่ สถานที่ รายละเอียดคอนเสิร์ต    Smooth E Babyface Scrub presents C-QUINT Dance Attack Concert มันส์ทุกท่า...หน้าไม่มัน  20 สิงหาคม 2554 เซ้นเตอร์พ้อยท์ เพลย์เฮ้าส์ @ เซ็นทรัลเวิลด์ มิณทร์เป็นแขกรับเชิญร่วมกับ พ้อย Kamikaze K Fight Concert 13 ตุลาคม 2556 รอยัล พารากอน ฮอลล์ คอนเสิร์ตเปิดตัวมิณทร์ในฐานะศิลปินค่ายกามิกาเซ่ Kamikaze แดนซ์เนรมิต Concert 4 ตุลาคม 2557 รอยัล พารากอน ฮอลล์ คอนเสิร์ตนี้มิณทร์อยู่ในเวที Space Floor ร่วมกับ Pide-Magronkamikaze reunion 2023 21              
ตุลาคม 
2566อิมแพค 
อารีน่า      
เมืองทอง
ธานี
# รายชื่อเมืองในประเทศแอลเบเนีย
thumb|right|250px|ติรานา 
thumb|right|250px|Durrës 
thumb|right|250px|Vlorë 
thumb|right|250px|Elbasan 
thumb|right|250px|Shkodër 
thumb|right|250px|Fier 
thumb|right|250px|Berat 

รายชื่อเมืองในประเทศแอลเบเนีย ทั้งหมด

 นคร 10 อันดับ 
อันดับเมือง ประชากร ค.ศ. 2001  World Gazetteer.2009-12-01 ประชากร ค.ศ. 2011http://census.al/Resources/Data/Census2011/Instat_print%20.pdf1ติรานา                                                                          352,581421,2862ดูร์เรส113,465115,5503วลอเรอ85,18079,9484เอลบาซาน95,55479,8105ชกอเดอร์85,79874,8766ฟิเยร์56,29757,1987โคร์ช58,911	51,6838เบรัต45,57236,4679Lushnjë38,33631,42410Kavajë28,149	20,312

 เมืองอื่นๆ 
Ballsh
Bilisht
Bulqizë
Burrel
Cërrik
Çorovodë
Delvinë
Divjakë
Ersekë
Fushë-Arrëz
Fushë-Krujë
Gjirokastër
Gramsh
Himarë
Kamëz
Këlcyrë
Klos
Konispol
Koplik
Krastë
Krrabë
Krujë
Krumë
Kuçovë
Kukës
Laç
Leskovik
Lezhë
Libohovë
Librazhd
Maliq
Mamurras
Memaliaj
Orikum
Patos
Peqin
Përmet
Përrenjas
Peshkopi
Pogradec
Poliçan
Pukë
Roskovec
Rrëshen
Rrogozhinë
Rubik
Sarandë
Selenicë
Selitë
Shëngjin
Shijak
Tepelenë
Tropoja
Ulëz
Urë Vajgurore
Vorë

ดูเพิ่ม
อำเภอในแอลเบเนีย
จังหวัดในแอลเบเนีย
ภูมิศาสตร์แอลเบเนีย
การท่องเที่ยวในประเทศแอลเบเนีย
# ประชาธิปก
อาจหมายถึง
 ถนนประชาธิปก
 พระบาทสมเด็จพระปรมินทรมหาประชาธิปก
 ประชาธิปก (เครื่องบิน)
# พรหมัน
ตามความเชื่อในศาสนาฮินดู พรหมันราชบัณฑิตยสถาน, พจนานุกรมศัพท์ปรัชญา อังกฤษ-ไทย ฉบับราชบัณฑิตยสถาน, พิมพ์ครั้งที่ 4, กรุงเทพฯ: ราชบัณฑิตยสถาน, 2548, หน้า 13 (อ่านว่า พฺรม-มัน) คือความเป็นจริงสูงสุด เป็นสิ่งสัมบูรณ์ ไม่มีรูปร่าง ไร้ขีดจำกัด  เป็นพระวิญญาณบริสุทธิ์ เป็นที่มาและจุดหมายปลายทางของสรรพสิ่งในสกลจักรวาล 

คัมภีร์อุปนิษัทระบุว่าสรรพสัตว์รับรู้พรหมันได้ใน 2 ลักษณะ คือ 
 นิรคุณพรหมัน เป็นพรหมันที่ไม่อาจกำหนดคุณลักษณะใด ๆ ได้ เป็นสิ่งสุงสุด เป็นสัจจิทานันทะ (ความจริง-ความรู้-ความสุข) เรียกอีกอย่างว่าปรพรหมัน และ
 สคุณพรหมัน เป็นพรหมันที่กำหนดคุณลักษณะต่าง ๆ ได้ เรียกอีกอย่างว่า อปรพรหม อิศวร หรือพระเป็นเจ้า

 ปรัชญาฮินดู 
ปรัชญาฮินดูแต่ละสำนักอธิบายลักษณะของพรหมันแตกต่างกันไปราชบัณฑิตยสถาน, พจนานุกรมศัพท์ศาสนาสากล ฉบับราชบัณฑิตยสถาน, พิมพ์ครั้งที่ 3, กรุงเทพฯ: ราชบัณฑิตยสถาน, 2552, หน้า 114-5

ฝ่ายอไทฺวตะ เวทานตะ ตีความว่า นิรคุณพรหมันเท่านั้นเป็นพรหมันแท้ ส่วนสคุณพรหมันเป็นพรหมันเทียม เพราะเป็นพลังที่ออกมาจากนิรคุณพรหมันเพื่อมาเกี่ยวข้องสัมพันธ์กับโลกเท่านั้น โดยพลังในทางสร้างเรียกว่า รชะคุณ (พระพรหม) พลังทางธำรงรักษาเรียกว่า สัตตวะคุณ (พระวิษณุ) พลังในทางทำลายล้างเรียกว่า ตมสะคุณ (พระศิวะ) พลังทั้งสามนี้เรียกโดยรวมว่า ตรีมูรติ

ฝ่ายวิศิษฏาไทฺวตะ เวทานตะ อธิบายว่า นิรคุณพรหมันและสคุณพรหมันเป็นพรหมันแท้อันเดียวกัน เพียงแต่มี 2 ลักษณะ
# อาสนวิหารแรน
อาสนวิหารแรน  หรือชื่อเต็มว่า อาสนวิหารนักบุญเปโตรแห่งแรน  เป็นอาสนวิหารโรมันคาทอลิกและเป็นที่ตั้งของอัครมุขนายกประจำอัครมุขมณฑลแรน ตั้งอยู่ในเขตเมืองแรนในจังหวัดอีเลวีแลน แคว้นเบรอตาญ ประเทศฝรั่งเศส สร้างขึ้นเพื่ออุทิศแด่นักบุญเปโตร 

อาสนวิหารแรนได้รับการขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906Cathédrale Saint-Pierre de Rennes on Base Mérimée

 ประวัติ 
สถานที่ตั้งของอาสนวิหารเคยเป็นที่ตั้งของอาสนวิหารเก่าแก่มาตั้งแต่สมัยช่วงคริสต์ศตวรรษที่ 6 โดยเป็นที่ตั้งของมุขมณฑล ซึ่งต่อมาได้ถูกแทนด้วยอาคารทรงกอทิกในช่วงคริสต์ศตวรรษที่ 12 ซึ่งต่อมาภายหลังในปี ค.ศ. 1490 หอระฆังและหน้าบันวิหารฝั่งทิศตะวันตกได้ถล่มลง ส่วนหน้าบันและหอระฆังที่ทำจากหินแกรนิตอย่างเห็นอยู่ในปัจจุบันนั้นเป็นรูปแบบสถาปัตยกรรมคลาสสิกที่ถูกสร้างใหม่โดยกินเวลาสร้างประมาณเกือบ ๆ สองร้อยปี โดยการก่อสร้างแบ่งเป็นช่วงใหญ่ ๆ ทั้งหมด 4 ช่วง โดยชั้นล่างสุดสร้างระหว่างปี ค.ศ. 1541 ถึง ค.ศ. 1543 ต่อมา ค.ศ. 1640 ถึง ค.ศ. 1654 (โดยตูว์กาล การิส) ช่วงต่อมาระหว่างปี ค.ศ. 1645 ถึง ค.ศ. 1678 (โดยปีแยร์ กอร์บีโน) และท้ายสุดผู้ที่สร้างหอระฆังทั้งสองจนสำเร็จ คือระหว่างปี ค.ศ. 1679 ถึง ค.ศ. 1704 โดยฟร็องซัว โอเก ด้วยความสูงที่ 48 เมตร และมีตราลัญจกรประจำพระเจ้าหลุยส์ที่ 14 แห่งฝรั่งเศส ตั้งอยู่ระหว่างหอระฆังทั้งสอง  

thumb|left|แผนผังในปี ค.ศ. 1720 (รูปวาดหลังคามุมขวาบนแสดงให้เห็นถึงบริเวณที่เกิดอัคคีภัย)

ต่อมาได้เกิดอัคคีภัยครั้งใหญ่ในปึ ค.ศ. 1720 อาสนวิหารแรนได้รอดจากเพลิงไหม้มาอย่างปาฏิหาริย์ โดยเพลิงได้ลุกลามมาในบริเวณใกล้เคียงห่างไปเพียงไม่กี่สิบเมตรจากตัววิหาร ซึ่งต่อมาส่วนแขนกางเขนและบริเวณร้องเพลงสวดที่ชำรุดมาแต่เดิมได้ถล่มลงกลางพิธีมิสซาในปี ค.ศ. 1754 และในที่สุดจึงได้มีการสร้างวิหารด้านในใหม่ทั้งหมด ยกเว้นเพียงส่วนหน้าบันและหอระฆังที่เพิ่งสร้างเสร็จไว้เท่านั้น โดยเริ่มรื้อถอนและก่อสร้างในปี ค.ศ. 1762 หลังจากได้รับพระบรมราชานุญาตจากพระเจ้าหลุยส์ที่ 15 ในแบบสถาปัตยกรรมแบบนีโอคลาสสิก โดยได้ทำการรื้อถอนอาคารเดิมเสร็จสิ้นในปี ค.ศ. 1768 และต่อมาได้ประสบปัญหาเงินทุนอย่างหนัก จนในที่สุดการก่อสร้างได้เริ่มขึ้นเมื่อ ค.ศ. 1787 และหยุดชะงักลงในระหว่างช่วงการปฏิวัติฝรั่งเศส จนในที่สุดกลับมาสร้างต่อเมื่อปี ค.ศ. 1816 จนเสร็จสิ้นในปี ค.ศ. 1844 

อาสนวิหารแรนเป็นอาสนวิหารในรูปแบบผสมผสานระหว่างนีโอคลาสสิก (ตัวอาคาร) เหนือจุดตัดกลางโบสถ์มีโดมและรูตรงกลางโดม กับสถาปัตยกรรมคลาสสิก (หน้าบันและหอระฆังคู่)

ในระหว่างการรื้อถอนและก่อสร้างนั้น ได้ใช้โบสถ์แม่พระและนักบุญเมอแลนเป็นอาสนวิหารแทน (pro-cathedral) ชั่วคราว
# จังหวัดพระนคร
จังหวัดพระนคร เป็นจังหวัดในอดีตของประเทศไทย ตั้งอยู่ทางฝั่งตะวันออกของแม่น้ำเจ้าพระยา มีขึ้นในช่วง พ.ศ. 2408–2515 ก่อนที่จะรวมกับจังหวัดธนบุรี เป็นกรุงเทพมหานครในปัจจุบัน

 ประวัติ 
จังหวัดพระนคร ก่อตั้งขึ้นเมื่อ พ.ศ. 2408 มีเขตการปกครอง 13 อำเภอ เดิมมีฐานะเป็น อำเภอชนะสงคราม ขึ้นกับกรมนครบาล มีที่ว่าการอำเภอตั้งอยู่ที่ถนนจักรพงษ์ ติดกับวัดชนะสงครามราชวรมหาวิหารด้านเหนือ

ในวันที่ 15 ตุลาคม พ.ศ. 2458 ได้มีประกาศยกเลิกอำเภอชั้นในแต่เดิมและตั้งอำเภอชั้นในขึ้นใหม่ 25 อำเภอ

ต่อมาในวันที่ 12 มีนาคม พ.ศ. 2471 รัชสมัยพระบาทสมเด็จพระปกเกล้าเจ้าอยู่หัว ได้มีการรวมพื้นที่อำเภอพาหุรัด อำเภอสำราญราษฎร์ อำเภอพระราชวัง และอำเภอชนะสงครามเป็นอำเภอเดียวกัน เรียกว่า อำเภอพระนคร ตามประกาศยุบรวมอำเภอและกิ่งอำเภอในจังหวัดพระนครและธนบุรี (ภายหลังได้ยุบอำเภอสามยอดและอำเภอบางขุนพรหมเข้ามารวมด้วย) และในปี พ.ศ. 2515 ได้มีประกาศคณะปฏิวัติจัดระเบียบการปกครองในเขตนครหลวงใหม่ อำเภอพระนครจึงได้รับการเปลี่ยนแปลงฐานะเป็น เขตพระนคร กรุงเทพมหานคร

 การแบ่งเขตการปกครอง 
 อำเภอชั้นใน (พ.ศ. 2408)
 อำเภอพระนคร
 อำเภอป้อมปราบศัตรูพ่าย
 อำเภอดุสิต
 อำเภอปทุมวัน
 อำเภอยานนาวา
 อำเภอบางรัก
 อำเภอสัมพันธวงศ์ อำเภอชั้นใน (พ.ศ. 2458)
 อำเภอพระราชวัง
 อำเภอชนะสงคราม
 อำเภอสำราญราษฎร์
 อำเภอพาหุรัด
 อำเภอจักรวรรดิ
 อำเภอสัมพันธวงศ์
 อำเภอสามแยก
 อำเภอป้อมปราบศัตรูพ่าย
 อำเภอสามยอด
 อำเภอนางเลิ้ง
 อำเภอบางขุนพรหม
 อำเภอสามเสน
 อำเภอดุสิต
 อำเภอพญาไท
 อำเภอประแจจีน
 อำเภอประทุมวัน
 อำเภอบางรัก
 อำเภอสาธร
 อำเภอบ้านทะวาย
 อำเภอบางพลัด
 อำเภออมรินทร์
 อำเภอหงสาราม
 อำเภอราชคฤห์
 อำเภอบุปผาราม
 อำเภอบุคคโล อำเภอชั้นใน (พ.ศ. 2471)
 อำเภอพระนคร
 อำเภอจักรวรรดิ
 อำเภอสัมพันธวงศ์
 อำเภอสามแยก
 อำเภอป้อมปราบศัตรูพ่าย
 อำเภอนางเลิ้ง
 อำเภอสามเสน
 อำเภอดุสิต
 อำเภอพญาไท
 อำเภอประแจจีน
 อำเภอประทุมวัน
 อำเภอบางรัก
 อำเภอสาธร
 อำเภอบ้านทะวาย
 อำเภอบางพลัด
 อำเภออมรินทร์
 อำเภอหงสาราม
 อำเภอราชคฤห์
 อำเภอบุปผาราม
 อำเภอบุคคโล อำเภอชั้นนอก (ทุก พ.ศ.)
 อำเภอบางเขน
 อำเภอมีนบุรี
 อำเภอบางกะปิ
 อำเภอพระโขนง
 อำเภอหนองจอก
 อำเภอลาดกระบัง
# เฟร็วยา
ในตำนานนอร์ส เฟร็วยา  เป็นเทพีแห่งความรัก ความงาม ความอุดมสมบูรณ์ ทอง ไสยเวท สงคราม และความตาย นางเป็นเจ้าของสร้อยบรีซิงกาเม็น (Brísingamen) นางสวมเสื้อคลุมขนเหยี่ยว ขี่รถลากที่เทียมด้วยแมวสองตัว พร้อมติดตามด้วยหมูป่าฮิลดิสวีนี (Hildisvíni)

เฟร็วยามีสามีชื่อโอเดอร์ (Óðr) มีลูกสาวสองนางคือโนสส์ (Hnoss) และเกร์เซมี (Gersemi) นางมีพี่ชายร่วมบิดามารดานามว่าเฟรอือร์ โอเดอร์ผู้เป็นสามีได้หายตัวไปบ่อย ๆ เฟร็วยาร้องไห้เป็นทองสีแดง น้ำตาของเธอร่วงตกลงไปยังพื้นโลกและเปลี่ยนเป็นสายแร่ทองคำ เธอได้ออกตามหาสามีภายใต้ชื่อปลอม Gefn, Hörn, Mardöll, Sýr, Valfreyja และ Vanadís

เฟร็วยาเป็นเทพีในวงศ์วานีร์ นางปกครองลานโฟลกวังเกอร์ (Fólkvangr) ที่จะรับเอาวิญญาณนักรบครึ่งหนึ่งที่ตายในสนามรบ ขณะที่อีกครึ่งหนึ่งจะไปยังโถงวัลฮ็อลล์ของจอมเทพโอดินน์ โถงโฟลกวังราเป็นที่ตั้งของห้องประทับเซ็สส์รูมนีร์ (Sessrúmnir) 

ชื่อเฟร็วยามีการสะกดที่หลากหลาย Freya, Frejya, Freyia, Frøya, Frøjya และ Freia
# ซูซูกิ คิซาชิ
ซูซูกิ คิซาชิ  เป็นรถยนต์นั่งขนาดกลาง (Mid-Size Car) ที่ผลิตโดยซูซูกิ เมื่อปี พ.ศ. 2552 ซูซูกิ คิซาชิ เป็นรถยนต์นั่งขนาดกลางรุ่นแรกของซูซูกิที่ซูซูกิพัฒนาด้วยตนเอง เนื่องจากในช่วงก่อนหน้านั้น ซูซูกิ มีรถขนาดกลางอยู่แล้วรุ่นหนึ่ง คือ ซูซูกิ เวโรน่า  ซึ่งเป็นรถที่แลกเปลี่ยนกับแดวู มอเตอร์สผลิตในช่วงปี พ.ศ. 2547-2549 ในตลาดอเมริกา ซึ่งไม่ประสบความสำเร็จเท่าที่ควร แต่เนื่องจากในขณะนั้นซูซูกิต้องการขยายไลน์รถยนต์เพิ่มให้ครบทุกความต้องการ ซึ่งเป็นความหวังของซูซูกิ มอเตอร์เช่นกัน

ซูซูกิ คิซาชิ เป็นรถยนต์ที่มีชื่อแปลเป็นภาษาไทยได้ว่า โหมโรง เช่นเดียวกับคำว่า Prelude ซึ่งเป็นชื่อรถสปอร์ตรุ่นหนึ่งของฮอนด้า มีฐานการประกอบอยู่ที่ชิซุโอะกะ ประเทศญี่ปุ่น เริ่มจำหน่ายครั้งแรกในสหรัฐอเมริกาวันที่ 30 กรกฎาคม พ.ศ. 2552 และหยุดการจำหน่ายในเดือนพฤศจิกายน พ.ศ. 2555 เริ่มจำหน่ายในญี่ปุ่นวันที่ 21 ตุลาคม พ.ศ. 2552 เริ่มจำหน่ายในอเมริกาเหนือวันที่ 1 ธันวาคม พ.ศ. 2552 เริ่มจำหน่ายในออสเตรเลียและนิวซีแลนด์วันที่ 11 พฤษภาคม พ.ศ. 2553 และครั้งล่าสุดมีจำหน่ายที่อินเดีย วันที่ 2 กุมภาพันธ์ พ.ศ. 2554 โดยเป้าหมายคือการเป็นรถส่งสารแบรนด์ Suzuki DNA ให้แข็งแกร่งมากขึ้นพร้อมแข่งขันกับคู่แข่งซึ่งเป็นรถที่มีคุณภาพ มีรางวัลรับประกันได้ และขยายไลน์สินค้าให้ครอบคลุมทุกความต้องการนอกเหนือจากรถยนต์นั่งขนาดเล็ก รถจักรยานยนต์ และรถเอนกประสงค์ 

ซูซูกิ คิซาชิมีตัวถัง 1 แบบคือ ซีดาน 4 ประตู วางเครื่องยนต์อยู่ด้านหน้า มีระบบขับเคลื่อนล้อหน้าและระบบขับเคลื่อนสี่ล้อ ใช้เครื่องยนต์เบนซิน 2.4 ลิตร พร้อมกับเกียร์ธรรมดา 6 สปีด และเกียร์อัตโนมัติแบบ CVT มีระยะฐานล้อ 2,700 มม. ความยาว 4,650 มม. ความกว้าง 1,820 มม. และความสูง 1,480 มม.
# ลอริอุสเวิลด์สปอตส์อะวอดส์ 2013
ลอริอุสเวิลด์สปอตส์อะวอดส์ 2013  เป็นรางวัลที่ให้นักกีฬาที่ทำผลงานยอดเยี่ยมในปีที่ผ่านมา โดยงานประกาศรางวัลจัดขึ้นที่นครรีโอเดจาเนโร ประเทศบราซิล ในวันที่ 11 มีนาคม ค.ศ. 2013 ตามเวลาท้องถิ่นของประเทศบราซิล

ผู้ที่ได้รับรางวัลและผู้เข้าชิง
thumb|120px|ยูเซน โบลต์
thumb|120px|เจสสิกา เอนนิส
thumb|120px|ดาเนียล ดิอาส
thumb|120px|ไมเคิล เฟลป์ส
thumb|120px|แอนดี เมอร์เรย์
นักกีฬาชายยอดเยี่ยมแห่งปีนักกีฬาหญิงยอดเยี่ยมแห่งปีรายชื่อผู้ที่ได้รับรางวัลประเภทกีฬารายชื่อผู้ที่ได้รับรางวัลประเภทกีฬา  ยูเซน โบลต์  กรีฑา  เจสสิกา เอนนิส  กรีฑา  โม ฟาราห์  กรีฑา  Allyson Felix  กรีฑา  เลียวเนล เมสซี  ฟุตบอล  Lindsey Vonn  สกี  ไมเคิล เฟ็ลปส์ว่ายน้ำ  Missy Franklin  ว่ายน้ำ  เซบัสเทียน เฟทเทิลแข่งรถสูตรหนึ่ง  เซเรนา วิลเลียมส์  เทนนิส  Bradley Wiggins ปั่นจักรยาน  Shelly-Ann Fraser-Pryce กรีฑาทีมกีฬายอดเยี่ยมแห่งปีนักกีฬาที่มีพัฒนาการยอดเยี่ยมแห่งปีรายชื่อผู้ที่ได้รับรางวัลประเภทกีฬารายชื่อผู้ที่ได้รับรางวัลประเภทกีฬา  กอล์ฟ ไรเดอร์ คัพ ยุโรป  กอล์ฟ  แอนดี เมอร์เรย์  เทนนิส  China Olympic Table Tennis Team  เทเบิลเทนนิส  กาเบรียล ดักลาส  ยิมนาสติก  ไมอามี ฮีท  บาสเกตบอล  Kirani James  กรีฑา  Red Bull Formula One Team  แข่งรถสูตรหนึ่ง  เนย์มาร์  ฟุตบอล  ฟุตบอลทีมชาติสเปน  ฟุตบอล  Yannick Agnel  ว่ายน้ำ  United States Men's Basketball Team  บาสเกตบอล  เย่ สื่อเหวิน  ว่ายน้ำนักกีฬาคัมแบ็กยอดเยี่ยมแห่งปีนักกีฬาพิการยอดเยี่ยมแห่งปีรายชื่อผู้ที่ได้รับรางวัลประเภทกีฬารายชื่อผู้ที่ได้รับรางวัลประเภทกีฬา  เฟลิกซ์ ซานเชซ  กรีฑา  ดาเนียล ดิอาส  ว่ายน้ำ  Anna Meares  ปั่นจักรยาน  Alan Oliveira  กรีฑา  Ernie Els  กอล์ฟ  Alex Zanardi  ปั่นจักรยาน  กอล์ฟ ไรเดอร์ คัพ ยุโรป  กอล์ฟ  Daniel Dias  ว่ายน้ำ  Germany Men's Olympic Eights Team  พายเรือ  David Weir  กรีฑา Tirunesh Dibaba กรีฑา  Johanna Benson  กรีฑา  Patrick Anderson  บาสเกตบอลนักกีฬาประสบความสำเร็จสูงสุดมากเป็นพิเศษแห่งปีบุคคลที่ทุ่มเทให้กับวงการกีฬาตลอดทั้งชีวิตแห่งปีรายชื่อผู้ที่ได้รับรางวัลประเภทกีฬารายชื่อผู้ที่ได้รับรางวัลประเภทกีฬา  ไมเคิล เฟลป์ส  ว่ายน้ำ  ลอร์ด เซบาสเตียน โค  ประธานจัดแข่งขันโอลิมปิกฤดูร้อน 2012อดีตนักกรีฑานักกีฬาแอ็กชัน (กีฬาทางเลือก) ยอดเยี่ยมแห่งปีรายชื่อผู้ที่ได้รับรางวัลประเภทกีฬา เฟลิกซ์ บอมการ์ทเนอร์ การผจญภัย Jamie Bestwick ขี่จักรยานวิบากบีเอ็มเอ็กซ์ Joel Parkinson โต้คลื่น Julie Bresset ขี่จักรยานวิบาก Philip Köster วินเซิร์ฟ Stephanie Gilmore โต้คลื่น

thumb|120px|เฟลิกซ์ บอมการ์ทเนอร์
thumb|120px|ลอร์ด เซบาสเตียน โค
เรียงลำดับตามสัญชาติของผู้ที่ได้รับรางวัล
ประเทศผู้ที่ได้รับรางวัล (คน)    
เรียงลำดับตามประเภทกีฬาของผู้ที่ได้รับรางวัล
ประเภทกีฬาผู้ที่ได้รับรางวัล (คน) กรีฑา  ว่ายน้ำ  กอล์ฟเทนนิสการผจญภัย
# อาสนวิหารลารอแชล
อาสนวิหารลารอแชล  หรือชื่อเต็มว่า อาสนวิหารนักบุญหลุยส์แห่งลารอแชล  เป็นอาสนวิหารโรมันคาทอลิก และเป็นที่ตั้งของมุขนายกประจำมุขมณฑลลารอแชลและแซ็งต์ ตั้งอยู่ที่ในเขตเมืองลารอแชล จังหวัดชาร็องต์-มารีตีม ในแคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่นักบุญหลุยส์ (อดีตพระมหากษัตริย์แห่งฝรั่งเศส) 

สืบเนื่องจากการผนวกระหว่างมุขมณฑลลารอแชล (ก่อตั้งเมื่อ ค.ศ. 1648) และมุขมณฑลแซ็งต์ เมื่อปี ค.ศ. 1852 อาสนวิหารแห่งใหม่ ประจำมุขมณฑลใหม่นี้ก็ยังคงมิได้วางศิลาฤกษ์แต่อย่างใด จนกระทั่งเมื่อปี ค.ศ. 1742 เนื่องจากได้ประสบปัญหาด้านเงินทุนก่อสร้าง สถาปนิกผู้เป็นเจ้าของแบบ คือ ฌัก กาบรีแยล ถึงแก่กรรมลง โดยมีบุตรชายของเขา อ็องฌ์-ฌัก กาบรีแยล เป็นผู้รับช่วงดูแลการก่อสร้างต่อ ถึงแม่ว่าจะยังไม่เสร็จสมบูรณ์แต่อาสนวิหารลารอแชลได้มีการเสกเมื่อปี ค.ศ. 1784 ตัวอาสนวิหารเป็นสถาปัตยกรรมฟื้นฟูคลาสสิก

บริเวณมุขโค้งของวิหาร มีหอระฆังเก่ายุคกลางแบบสถาปัตยกรรมกอทิก ที่เคยอยู่ติดกับโบสถ์นักบุญบาร์เตเลมีซึ่งสร้างขึ้นเมื่อปี ค.ศ. 1152 และต่อมาถูกทำลายลงในระหว่างสงครามศาสนาของฝรั่งเศสในปี ค.ศ. 1568 เหลือทิ้งไว้เพียงหอระฆัง ที่ในสมัยนั้นถือว่าเป็นสิ่งก่อสร้างที่สูงที่สุด ต่อมายังได้ใช้หอระฆังนี้เป็นป้อมปืนใหญ่เพื่อต่อสู้กับกองทัพหลวงของพระเจ้าหลุยส์ที่ 13 แห่งฝรั่งเศสที่มาบุกล้อมเมืองเมื่อปี ค.ศ. 1627

อาสนวิหารลารอแชลพร้อมทั้งหอระฆังแห่งโบสถ์นักบุญบาร์เตเลมีได้รับการขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906http://www.culture.gouv.fr/public/mistral/merimee_fr?ACTION=CHERCHER&FIELD_1=REF&VALUE_1=PA00104876
# ลาร์รี แฮคแมน
ลาร์รี มาร์ติน แฮคแมน  เกิดเมื่อวันที่ 21 กันยายน ค.ศ. 1931 เป็นนักแสดงภาพยนตร์และนักแสดงโทรทัศน์ที่รู้จักกันมากที่สุดในการเล่นน้ำมันบารอนหิน J. R. Ewing ในช่วงยุค 1980 ทางรายการละครโทรทัศน์ที่สำคัญ ดาลัส ปัจจุบันได้เสียชีวิตลงเมื่อวันที่ 23 พฤศจิกายน ค.ศ. 2012 ด้วยวัย 81 ปีจากภาวะแทรกซ้อนของโรคมะเร็งเม็ดเลือดขาวอย่างเฉียบพลัน